Nonii, nüüd said mõned asja käima lükkavad telefonikõned tehtud. Valisin esialgu selle varblase peos hoidmise suuna siiski. Et mul oleks ikkagi alust ja võimalust see alustatud koolitus ka lõpuni käia (üks aasta veel jäänud). Esialgu rääkisime direktoriga aastase lepingu võimalusest. Et eks siis näis, mis järgmisel kevadel edasi saab selle asjaga. Vähemalt saan mingisuguse taskuraha omanikuks ehk jälle seoses selle avantüüriga. Kuigi väga palju seda ka  ilmselt olema ei saa - vaja ju veel sisse arvestada ka kulud lapsehoidmisele ja transpordile. Siiski parem kui mitte midagi, mida ma praegu saan.    Hoidke mulle pöidlaid, sõbrad ja kaasvõitlejad, et suuremate tülideta see ühest olukorrast teise loovimine läbi õnnestuks viia :). Ei tahaks kellegi tundeid riivata selle käigus ju. Sest ega ma seda sammu pahasoovlikkuse ajendusel ette võtnud.